Γιώργος Σιγάλας

Ο Γιώργος Σιγάλας (Περιστέρι Αττικής, 31 Ιουλίου 1971) είναι Έλληνας παλαίμαχος διεθνής καλαθοσφαιριστής και νυν προπονητής. Έχει ύψος 2,01 μέτρα και αγωνιζόταν στις θέσεις του σούτινγκ γκαρντ και του σμολ φόργουορντ. Έγινε γνωστός με το ψευδώνυμο «Ράμπο» και αποτέλεσε έναν από τους γνωστότερους Έλληνες παίκτες της εποχής του, έχοντας διατελέσει αρχηγός της Εθνικής Ελλάδος και του Ολυμπιακού Πειραιώς. Από τον Μάρτιο του 2025 είναι προπονητής του Ηρακλή.

 Σταδιοδρομία σε συλλόγους 
Ξεκίνησε την καριέρα του σε ηλικία 10 ετών και βρέθηκε στους κόλπους του Ολυμπιακού. Αργότερα παραχωρήθηκε δανεικός στην ομάδα του Παπάγου. Γύρισε στον Πειραιά και με τον Ολυμπιακό κατέκτησε πέντε συνεχόμενα Πρωταθλήματα από το 1993 έως το 1997, δύο Κύπελλα (1993, 1997) και το 1997 το Ευρωπαϊκό Πρωτάθλημα. Την περίοδο 1996 ήταν πολυτιμότερος παίκτης στην Α1.

Το 1997 έπαιξε για λίγο με τη Στεφανέλ του Μιλάνου. Έπειτα ήταν παίκτης του Άρη και του ΠΑΟΚ.Πέρασε πάλι από το εξωτερικό και πιο συγκεκριμένα από Ισπανία και Ιταλία και μετά ήρθε στο Μακεδονικό. Φόρεσε τη φανέλα του Πανιωνίου και τελευταία ξανά του Άρη τη διετία 2005-07. Συνολικά είχε 483 συμμετοχές στο πρωτάθλημα της Α1.

Την 1η Οκτωβρίου 2007 ανακοίνωσε ο ίδιος την απόσυρσή του από την καλαθοσφαίριση, χωρίς να αποκρύψει την πρόθεσή του να υπηρετήσει τον αθλητισμό από κάποια άλλη θέση. Η δήλωσή του έγινε ενώπιον δημοσιογράφων αλλά και του μέντορά του, του Γιάννη Ιωαννίδη, του ανθρώπου που τον ξεχώρισε και τον έκανε να αναδειχθεί στον Ολυμπιακό.

 Εθνική Ελλάδας 
Με την Εθνική Ομάδα των ανδρών είχε 185 συμμετοχές (4ος σε συμμετοχές στην ιστορία της Εθνικής Ελλάδας) και πέτυχε συνολικά 1.487 πόντους (μ.ό. 8,04). Φορώντας τη φανέλα με το εθνόσημο πέρασε από έξι Ευρωμπάσκετ (1993, 1995, 1997, 1999, 2001, 2003), δύο Παγκόσμια Πρωταθλήματα (1994, 1998) και στην Ολυμπιάδα της Ατλάντα το 1996.

Οι μεγαλύτερες επιτυχίες του με την Εθνική Ελλάδας ήταν οι δύο τέταρτες θέσεις στα Μουντομπάσκετ του Τορόντο (1994) και της Αθήνας (1998) αλλά και η 5η θέση στους Ολυμπιακούς Αγώνες που έγιναν το 1996 στην Ατλάντα. Επίσης, το 1992 κέρδισε το ασημένιο μετάλλιο με την Εθνική Νέων Ανδρών (κάτω των 22).

Με την Εθνική πήρε μέρος σε δέκα Τουρνουά Ακρόπολις (1993, 1994, 1995, 1996, 1997, 1998, 1999, 2000, 2001, 2003) κατακτώντας την πρώτη θέση σε έξι από αυτά ενώ βγήκε και MVP το 1999.

 Προπονητής 
Στις 10 Ιουνίου του 2008 ανέλαβε προπονητής της Εθνικής Νέων.Καθημερινή , Ο... νέος Σιγάλας ανέλαβε προπονητής της Εθνικής Νέων, 11 Ιουνίου 2008 Στη συνέχεια, το 2009 ανέλαβε προπονητής του Ερμή Λαγκαδά για μία αγωνιστική περίοδο. Το 2014 ανέλαβε προπονητής του Αιγάλεω.Εποχή… Σιγάλα στο Αιγάλεω!, gazzetta.gr, 17/07/2014 

Στα μέσα της σεζόν 2019-20 κάθισε στον πάγκο του Ηρακλή ως συνεργάτης του Ηλία Καντζούρη, ενώ από το 2020 έως το 2022 συνεργάστηκε εκ νέου με τον Έλληνα προπονητή, στον Κολοσσό Ρόδου.

Το 2022, συμφώνησε να επιστρέψει στον Άρη Θεσσαλονίκης ως βοηθός του Ιωάννη Καστρίτη.

 Τίτλοι-Διακρίσεις 

 Ομαδικοί 

 Ολυμπιακός 
 5x Πρωτάθλημα Ελλάδας: (1993 ,1994, 1995, 1996, 1997)
 2x Κύπελλο Ελλάδας: (1994, 1997)
 Ευρωλίγκα: (1997)
 Τριπλ Κράουν: (1997)

 Ατομικοί 
 Πολυτιμότερος Παίκτης (MVP) στο Ελληνικό Πρωτάθλημα: (1996)
 4x Πολυτιμότερος Παίκτης (MVP) στους Ελληνικούς τελικούς: (1993 ,1994, 1996, 1997)
 Καλύτερη ομάδα του Final 4 της Ευρωλίγκα: (1994)
 Ευρωπαϊκό Αστέρι FIBA: (1996)
 All Star FIBA: (1995)
 7x Ελληνικό All-Star Game: (1994, 1996, 1997, 1998, 1999, 2001, 2002)
 Πολυτιμότερος παίχτης στο Τουρνουά Ακρόπολις: (1999)

 Άλλες δραστηριότητες 
Σήμερα ο Γιώργος Σιγάλας είναι Πρόεδρος του Οργανισμού Πολιτισμού, Αθλητισμού & Νεολαίας του Δήμου Πειραιά.«Διοικητικό Συμβούλιο», πληροφορίες στον ιστότοπο του Οργανισμού Πολιτισμού, Αθλητισμού & Νεολαίας του Δήμου Πειραιά.

 Παραπομπές 

 Εξωτερικοί σύνδεσμοι 


 Γιώργος Σιγάλας, στατιστικά προπονητή στην επίσημη ιστοσελίδα της Εθνικής Ομοσπονδίας Καλαθοσφαίρισης.

  Γιώργος Σιγάλας, στοιχεία του αθλητή στον ιστότοπο Olympionikes.gr

 «Ο Γιώργος Σιγάλας δεν παίζει καθόλου άμυνα πια» , συνέντευξη στον ιστότοπο OneMan.gr, 7 Μαρτίου 2017.

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Ευρωμπάσκετ 1999
Κατηγορία:Καλαθοσφαιριστές Ευρωμπάσκετ 2001
Κατηγορία:Καλαθοσφαιριστές Ευρωμπάσκετ 2003
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Γρανάδας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Πανιωνίου
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Ερμή Λαγκαδά
Κατηγορία:Προπονητές καλαθοσφαίρισης Αιγάλεω
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Ηρακλή Θεσσαλονίκης